b'\n_START_ARTICLE_\nHrvatska na Dje\xc4\x8djoj pjesmi Eurovizije\n_START_PARAGRAPH_\nHrvatska je sudjelovala ve\xc4\x87 na prvoj Dje\xc4\x8djoj pjesmi Europe 2003. godine s Dinom Jelusi\xc4\x87em i pjesmom Ti si moja prva ljubav koja Hrvatskoj donosi pobjedu s 134 bodova te time Hrvatska postaje prva pobjednica Dje\xc4\x8dje Eurovizije. Godinu dana nakon, hrvatske boje brani Nika Turkovi\xc4\x87 koja osvaja 3. mjesto s pjesmom Hej, mali. Nakon Nike, Lorena Jelu\xc5\xa1i\xc4\x87, Dinina sestra, predstavlja Hrvatsku s pjesmom Rock Baby, no ne uspijeva ponoviti bratov rezultat. Hrvatska na Dje\xc4\x8djem Eurosongu 2006. godine s pjesmom Lea osvaja 10. mjesto._NEWLINE_Hrvatska je 2007. godine odustala od Dje\xc4\x8djeg Eurosonga zbog financijskih problema na HRT-u. Nakon 7 godina izbivanja s dje\xc4\x8dje eurovizijske scene, Hrvatska se napokon vra\xc4\x87a na Dje\xc4\x8dju pjesmu Europe 2014. godine s Josie Zec i pjesmom Game over, no na\xc5\xbealost osvaja posljednje mjesto.'